**Tema: Ek WIL, die HERE SAL**

Vanaand gaan ons weer ’n Psalm beleef. Kom ons luister eers daarna (maak gerus weer jou oë toe!)

**Psalm 146**

**Hy wat hoop op God**

1Prys die Here! Met my hele wese wil ek die Here loof. 2Ek wil die Here prys solank ek lewe. Ek wil lofliedere bring aan my God terwyl ek nog daar is. 3Moenie op magtiges vertrou, of op mense wat nie kan red nie. 4Sy asem hou op, en hy word weer grond. Skielik kom al sy planne tot ’n einde. 5Gelukkig is hy wie se hulp die God van Jakob is, wat sy hoop vestig op die Here sy God 6wat hemel en aarde gemaak het, die see en alles daarin, en wat altyd sy beloftes nakom; 7wat reg laat geskied aan verdruktes, en kos gee vir dié wat honger is. Die Here bevry die gevangenes. 8Die Here laat die blindes weer sien. Die Here ondersteun dié wat swaarkry. Die Here het die regverdiges lief. 9Die Here beskerm die vreemdelinge. Hy ondersteun weeskinders en weduwees, maar die pad van bose mense maak Hy skeef. 10Die Here regeer vir altyd. Sion, jou God is koning, geslag na geslag! Prys die Here!

Kom ons luister ’n tweede keer. Nou kan jy gerus saamlees.

**Psalm 146**

**Hy wat hoop op God**

1Prys die Here! Met my hele wese wil ek die Here loof. 2Ek wil die Here prys solank ek lewe. Ek wil lofliedere bring aan my God terwyl ek nog daar is. 3Moenie op magtiges vertrou, of op mense wat nie kan red nie. 4Sy asem hou op, en hy word weer grond. Skielik kom al sy planne tot ’n einde.

5Gelukkig is hy wie se hulp die God van Jakob is, wat sy hoop vestig op die Here sy God 6wat hemel en aarde gemaak het, die see en alles daarin, en wat altyd sy beloftes nakom; 7wat reg laat geskied aan verdruktes, en kos gee vir dié wat honger is. Die Here bevry die gevangenes. 8Die Here laat die blindes weer sien. Die Here ondersteun dié wat swaarkry. Die Here het die regverdiges lief.

9Die Here beskerm die vreemdelinge. Hy ondersteun weeskinders en weduwees, maar die pad van bose mense maak Hy skeef. 10Die Here regeer vir altyd. Sion, jou God is koning, geslag na geslag! Prys die Here!

**WAT HET JOU GETREF? BESPREKING....**

Wat het my getref?

1. **EK WIL:**
   1. *Ek WIL die Here loof (v1)*
   2. *Ek WIL die Here prys (v2)*
   3. *Ek WIL lofliedere bring (v2)*

Wat WIL ek? En wat doen ek maar net omdat ek moet?

WIL ek sing?

WIL ek bid?

WIL ek Bybel lees?

Hoe sorg ek dat ek WIL?

1. **VERTROU DIE HERE EN NIE OP MENSE NIE (v3):**

Beteken dit ek moet nooit mense vertrou nie? Natuurlik nie! Ons moet mense vertrou en ons moet mense se vertroue werd wees. Maar moenie van mense afhanklik wees vir jou redding en jou geluk en jou sin in die lewe nie.

*Studie: Kinders vandag meer depressief as tydens die depressie of wêreldoorloë. Hoekom?*

* *Nie meer beheer oor hulle eie lewe nie: Word vir hulle bestuur en besluit en geleef*
* *Geleer om waarde van buite te kry en nie van binne nie. Mense bepaal of ek gelukkig en suksesvol en waardevol is*

1. **DIE HERE SORG (v7-9)**

As ons van mense afhanklik is en dat mense bepaal of ons gelukkig en suksesvol is, sal ons nooit wees nie en nooit genoeg hê nie. Maar as ons die Here vertrou, het ons altyd genoeg, maak nie saak hoeveel ons het nie, want ons het genoeg om te lewe en Hom te dien.

2 Petrus 1:3: Sy Goddelike krag het ons alles geskenk wat ons nodig het om te lewe en Hom te dien. Dit kom deurdat ons Hom ken wat ons geroep het deur sy heerlikheid en mag.

1. **DIE HERE REGEER VIR ALTYD (v10):**

Die Here regeer, want Hy is die koning. Die Here regeer, want Hy het oorwin. In Jesus Christus het God se koninkryk vir altyd aangebreek. Ons is nou al deel daarvan. Ons leef dalk nie heeltemal in die koninkryk nie, maar dis goed so, want ons is immers ambassadeurs vir God en sy koninkryk en ambassadeurs leef nie in hulle tuisland nie – hulle gaan leef juis in ’n vreemde land om daar hulle eie land te verteenwoordig.

Amen